בלאק פריידיי

בלאק פריידיי (באנגלית: Black Friday; מילולית "יום שישי השחור") הוא כינוי ליום שישי, שפותח את עונת השופינג שבין חג ההודיה בארצות הברית לחג המולד. הוא חל ביום שישי של השבוע הרביעי בחודש נובמבר (יום לאחר חג ההודיה). זהו יום שיא של הצרכנות בארצות הברית. מקור הכינוי עוד בשנות השישים המוקדמות של המאה ה-20, והוא נטבע כדי לתאר את העומס והצפיפות הבלתי רגילים בחנויות ובכבישים האופייניים ליום זה. לפי הסבר עממי, הכינוי איננו נושא קונוטציה שלילית אלא הוא מבוסס על הביטוי "in the black" שמשמעותו להרוויח. משמעות הביטוי נעוצה במוסכמה מתוך עולם ראיית החשבון, שלפיה ערכים מספריים חיוביים (הכנסות / רווחים) מודפסים בדיו שחור וערכים מספריים שליליים (הוצאות / הפסדים) מודפסים בדיו אדום. כלכלנים רבים רואים במועד זה דרך בדיקה מצוינת להצלחת השוק הקמעונאי בארצות הברית. בעבר, היה זה יום הקניות העמוס ביותר בשנה. האביזרים שנקנים לקראת חג המולד הם בעיקר קישוטים לעצי חג המולד, כרטיסי ברכה ובובות סנטה קלאוס. בנוסף, ישנה קנייה מסיבית של מתנות לכבוד החג. ב-2017 נרשם שיא של קניות בסכום של כ-5 מיליארד דולר בעשרים וארבע שעות, עליה של 17% מ-2016. לפי נתוני חברת האשראי הישראלית כאל, הישראלים קנו בכ-19 מיליון ש"ח. בשנת 2018 נשבר בישראל שיא של רכישות ברשת, שעמדו על סך 3.19 מיליארד שקל, לא כולל רכישות במזומן בחנויות פיזיות. בשעת העומס אף קרסו מערכת האשראי של חברת שב"א (שירותי בנקים אוטומטיים), המפעילה את מערכת התשלומים הלאומית בכרטיסי אשראי. מוקדם יותר באותו שבוע קרסה מערכת הפרסום של פייסבוק ואינסטגרם במשך שעות, בשל עומס קמפיינים. בשנת 2020, בעקבות מגפת הקורונה חלה עלייה של 20 אחוזים בהיקף המכירות במהלך הבלאק פריידי בישראל. במהלך 24 שעות, יצא סכום של 67 מיליון שקל בסך הכול. עוד פורסם, כי מתחילת נובמבר, יצא סכום של למעלה ממיליארד שקל בקניות אינטרנטיות בעקבות הבלאק פריידי; עלייה של 37 אחוזים משנת 2019. בארצות הברית, יצא סכום כולל של למעלה מ-9 מיליארד דולר אמריקני. ביום שישי השחור 2008, שחל ב-28 בנובמבר, נהרג עובד אחד של וול מארט בניו יורק ונפצעו עוד ארבעה לאחר שנרמסו על ידי המוני הלקוחות שהסתערו על החנות עם פתיחתה. אירוע זה, יחד עם אירועים נוספים של אלימות שהתרחשו במהלך יום זה, העלו ביקורת בקרב הציבור האמריקאי[דרוש מקור]. הפדרציה הקמעונאית הלאומית מפרסמת נתונים על המכירות בכל סוף שבוע של חג ההודיה. הגדרת הפדרציה ל"סוף השבוע של הבלאק פריידי" כוללת את חמישי, שישי, שבת והוצאות מוקדמות של יום ראשון. אורכה של עונת הקניות אינו זהה בכל השנים: תאריך הבלאק פריידי משתנה בין 23 ל-29 בנובמבר ואילו ערב חג המולד נקבע ב-24 בדצמבר. כמו בארצות הברית, גם חנויות מקומיות ואינטרנטיות בישראל נערכות למבצעי בלאק פריידי, חלקן הגדול עוד לפני המועד המקורי. לעומת זאת, בישראל צרכנים רבים הטיחו ביקורת כי המוצרים שנמכרים במבצע בחנויות ישראליות, אינם בביקוש וההנחות אינן גדולות (בדגש על מוצרי מחשבים ואלקטרוניקה), וכן נראה כי החנויות מנסות לנצל את האירוע כדי להיפטר ממלאי עודף (בשל אי ביקוש). כמו כן ביקורת הצרכנים תקפה גם לאתרי מכירות גלובליים בעלי משלוח לישראל. סממן נוסף לכך שההנחות בישראל אינן גבוהות נעוץ בעובדה שזמן קצר טרם תקופת המבצעים, נוהגות חנויות רבות להעלות באופן ניכר את המחירים, כך שבמועד למתן ההנחות, המחיר יחזור לגובהו המקורי, או מעט נמוך יותר, ועל כן ההנחה היחסית למחיר שקדם לתקופה אינה גבוהה. כדי להקל על קמעונאים ישראלים את התחרות מול בלאק פריידי, בשנת 2014 חברת גוגל בשיתוף משרד הכלכלה והתעשייה יזמו אירוע קניות שנקרא ShoppingIL. בשנת 2023, בעקבות מלחמת חרבות ברזל, עסקים ישראלים רבים בחרו למתג מחדש את שם המבצע בשם "בלו פריידי" (באנגלית: Blue Friday; מילולית: יום שישי הכחול), תוך שימוש בצבעי כחול ולבן, הנחשבים לצבעים הלאומיים של ישראל. סייבר מאנדיי יום הרווקים הסיני יום ללא קניות מדיה וקבצים בנושא בלאק פריידיי בוויקישיתוף "יום שישי השחור" - אחד המדדים הטובים ביותר לצמיחת המכירות הקמעוניות בארה"ב, באתר וואלה, 24 בנובמבר 2006 אתר וול-מארט נפל עקב עומס גולשים, באתר וואלה, 26 בנובמבר 2006 מיקי גרינפלד, "בלאק פריידיי הדיח את סייבר מאנדיי כאירוע הקניות אונליין הגדול בשנה", באתר כלכליסט, 27 בנובמבר 2016 המחיר האמיתי של טירוף הקניות מתי בלאק פריידי?, באתר לוח שנה, ‏2019-08-17 נחמה אלמוג, סיכום הבלק פריידיי: זינוק של 17% במכירות, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2017-11-26 שי קליין, Black Friday: הישראלים קנו בכ-19 מיליון שקל, באתר ביזנעס, ‏26.11.2017 (ארכיון) פישל רוזנפלד, בלאק פריידי 2018: הישראלים בזבזו כ-3.19 מיליארד שקל - ביזנעס, באתר ביזנעס, ‏26.11.2018 (ארכיון) חיים קרליץ, רגע לפני בלאק פריידי: מערכת הפרסום של פייסבוק – קרסה, באתר ביזנעס, ‏20.11.2018 (ארכיון) הישראלים הסתערו על מבצעי בלאק פריידי ורכשו בהיקף 67 מיליון שקל, באתר גלובס, 28 בנובמבר 2020 סוכנויות הידיעות, יום שישי השחור: עובד וול מארט נהרג; שני הרוגים בטויס אר אס, באתר TheMarker‏, 28 בנובמבר 2008 Retail Holiday and Seasonal Trends, NRF (באנגלית) Thanksgiving weekend multichannel shopping up almost 40 percent over last year, NRF.com, 27 November 2018 "Consumers and retailers win big over Thanksgiving holiday". אורכב מ-המקור ב-2018-11-09. "Early Promotions, Online Shopping and Improving Economy Changing the Face of Black Friday Weekend". National Retail Federation. תופעה: האם האתרים מעלים מחירים לפני בלאק פריידי?, באתר www.israelhayom.co.il איך נולדו בלק פריידי ויום הרווקים הסיני ואיך הם הגיעו לישראל, באתר מאניטיים, ‏06 בנובמבר 2021 עמי אשר‏, בלאק פריידי עובר מיתוג מחדש בישראל: מהו ה"בלו פריידי" והאם הוא כאן כדי להישאר?, באתר וואלה, 23 בנובמבר 2023